ILTAPÄIVÄKERHON TOIMINNANSUUNNITELMA

Lukuvuosi 2020-2021

Juniori-KalPa ry



1. **Johdanto**

Juniori-KalPan toimintasuunnitelma tehdään joka lukuvuodelle ja se antaa tietoa kerhon tavoista ja toiminnasta. Palvelut toteutetaan Kuopion kaupungin perusopetuksen toimintasuunnitelman mukaisesti.

Juniori-KalPan iltapäivätoiminta painottaa liikunnalliseen elämäntapaan kasvamista sekä korostaa ulkoilun merkitystä lasten arjessa. Toiminta on lapsilähtöistä.

1. **Arvot ja Toiminta-ajatus**

**Arvot**

*Lapsilähtöisyys*

Toimintaa suunniteltaessa otamme huomioon tarpeet lapsen näkökulmasta. Huomioimme lapsen yksilöllisyyden ja lapsen edun.

*Avoimuus*

Asioista tiedotetaan ja keskustellaan avoimesti. Osallistamme mielellään niin lapset kuin vanhemmat toiminnan suunnitteluun ja toteutukseen.

*Oikeudenmukaisuus*

Toiminnan lähtökohtana on tasapuolinen kohtelu, luottamuksen herättäminen ja kunnioitus.

*Positiivisuus*

Asioihin pureudutaan positiivisella otteella ja lapsia kannustetaan kokeilemaan. Toiminnassa tarjotaan onnistumisen kokemuksia.

*Turvallisuus*

Toiminnassa luodaan turvallinen ilmapiiri, jossa huomioidaan fyysinen, henkinen ja sosiaalinen turvallisuus.

Lisäksi toimimme Juniori-Kalpan arvojen mukaan soveltaen niitä iltapäivätoimintaan. Liite 1

**Toiminta-ajatus**

Toimintamme on vapaata ja vapaaehtoista. Välillä järjestämme ohjattua toimintaa, johon toivomme kaikkien osallistuvan, mutta kuormittamatta lapsia liikaa koulupäivän jälkeen. Toimintamme ydin on omaehtoinen liikkuminen, johon tarjoamme paljon erilasia mahdollisuuksia iltapäiväkerhossa unohtamatta lepoa ja rauhoittumista. Lapsilla on mahdollisuus läksyjen tekoon. Vanhemmat ja lapsi itse päättävät läksyjen teosta ja me toimimme niiden tietojen mukaan. Lapsen yksilöllinen huomioiminen, erilaisuuden hyväksyminen, onnistumisen elämykset sekä sosiaaliseen kasvuun liittyvät näkökohdat ovat suunnittelun lähtökohtana liikunnan ja ulkoilun lisäksi. Iltapäivätoiminta tukee kodin ja koulun kasvatustehtävää. Eettisen kasvun tavoitteena on vastuullisuuden ja vastavuoroisuuden ymmärtäminen. Iltapäivätoiminnassa lasta opastetaan vastuuseen omasta hyvinvoinnista, terveellisistä elämäntavoista, toisen hyvinvoinnista, oman toiminnan ja käyttäytymisen aiheuttamista seurauksista ja tunteista. Lapsia ohjataan käsittelemään ristiriitatilanteet myönteisesti ja rakentavasti.

Pyrimme järjestämään monipuolista ja virkistävää vapaa-ajantoimintaa, joka sisältää leikkiä, lasten omaa toimintaa, rentoutumista ja lepoa. Iltapäivän aikana tarjotaan välipala. Lapsia kuunnellaan ja heidän toiveita otetaan huomioon toimintaa suunniteltaessa.

*Toiminnan järjestäminen*

Iltapäiväkerho järjestetään Martti Ahtisaaren koulun oppilaille Martti Ahtisaaren koululla. Iltapäiväkerhon toiminta-aika on Kuopion kaupungin määrittelemät Iltapäiväkerhotoimintapäivät ja -ajat. Loma-ajoilla ja koulun vapaapäivinä iltapäiväkerhotoimintaa ei ole. Iltapäiväkerho toiminta-aika on klo 12.00-16.00.

*Toimintaan hakeminen*

Mukaan toimintaa haetaan Kuopion kaupungin Wilman kautta tai paperisella lomakkeella. Toiveeksi voi laittaa Juniori-KalPan iltapäiväkerhon. Paikkapäätöksen lähettää Kuopion kaupunki. Iltapäivätoiminnan vastuuohjaaja lähettää kaikille paikan saaneille heinäkuussa infokirjeen ja soittaa vielä tarkempia tietoja ennen toiminnan alkua. Järjestämme myös vapaaehtoisen tutustumispäivän elokuussa ennen koulun alkua.

*Maksut*

Toimintamaksut:

4h/päivä tai yli 15 h / viikko 110 €

3h/ päivä tai 1-15 h / viikko 90 €

*Ryhmä*

Juniori-KalPan iltapäiväkerhoon mahtuu 28 lasta. Ensisijaisesti paikat jaetaan 1.luokkalaisille. Jos vapaita paikkoja jää, on 2. luokan oppilaat tervetulleita. Ohjaajia kerhossa on lapsimäärän mukaan yksi aikuinen per 13 lasta.

*Välipala*

Toimintaan kuuluva välipala tarjotaan koulumme ruokalassa. Työntekijät huolehtivat välipalatilanteen järjestelyistä.

*Vakuutus*

Juniori-KalPa on vakuuttanut osallistujat tapaturmavakuutuksella.

*Päivän kulku*

Lapset tulevat kerhoon eri aikoina riippuen koulun loppumisajoista. Aloitamme lähes joka päivä toimintamme ulkoilulla klo 12 pääsevien lapsien kanssa. Läksyjen tekoaika on ennen välipalaa klo 13.00 ja välipala klo 13.30-14.00. Sen jälkeen ohjelma vaihtelee päivän mukaan. Päivä päättyy ulkoiluun. Alla viikkosuunnitelma, johon tehdään tarvittaessa muutoksia.

|  |  |  |  |  |  |
| --- | --- | --- | --- | --- | --- |
| **KLO** | **MA** | **TI** | **KE** | **TO** | **PE** |
| **12.00-13.00** | **ULKOILU / LIIKUNTASALI** | **ULKOILU / LIIKUNTASALI** | **ULKOILU** | **ULKOILU** | **ULKOILU**  |
| **13.00-13.30** | **LÄKSYT** | **LÄKSYT** | **LÄKSYT** | **LÄKSYT** | **ULKOILU** |
| **13.30-14.00** | **VÄLIPALA** | **VÄLIPALA** | **VÄLIPALA** | **VÄLIPALA** | **VÄLIPALA** |
| **14.00-15.00** | **ASKARTELU / LUKUTUOKIO / LAUTAPELIT / VAPAA LEIKKI / ULKOILU** | **VAPAA LEIKKI / EINO LEINON LEIKKIPUISTO** | **ELOKUVA / LELUPÄIVÄ / VAPAA LEIKKI / ULKOILU** | **LIIKUNTASALI** | **LIIKUNTASALI** |
| **15.00-16.00** | **ULKOILU** | **ULKOILU** | **ULKOILU** |  **ULKOILU** | **ULKOILU** |

*Tilat*

Kerhon tilat sijaitsevat koululla koulun osoittamassa luokkatilassa, kun luokka ei ole käytössä olemme liikuntasalissa, atk-luokassa tai ulkona. Luokkamme ovessa on aina kyltti mistä meidät löytää.

*Tiedottaminen*

Kerhon asioista tiedotetaan reissuvihkon kautta ja WhatsApp viesteillä.

*Ohjaajien perehdytys*

Iltapäivätoiminnan vastaava perehdyttää vastuuohjaajan ja ohjaajan toimintaan. Lisäksi on kerhon toiminnan perehdytyskansio. Ohjaajat osallistuvat koulun järjestämään turvallisuuskävelyyn.

*Yhteystiedot*

Vastuuohjaaja Tiina Ranne / tiina.ranne@kalpa.fi/ 044 7618686

Ohjaaja Jere Heikura

Iltapäivätoiminnan vastaava Jaana Peltola / jaana.peltola@kalpa.fi / 044-7445588

Liite 1

Juniori-KalPan Arvot ja Tavoitteet

**Arvot ja Tavoitteet**Juniori-KalPan tavoite on kasvattaa yhdessä vanhempien ja koulun kanssa yhteistoimintakykyinen, liikunnallinen, positiivinen, aktiivinen, osaava ja yhteiskuntakelpoinen nuori, joka kaikessa toiminnassaan ottaa huomioon ympäröivän yhteiskunnan. KalPalaisille on tärkeää hyvä käytös ja toisen ihmisen kunnioittaminen sekä kestävän kehityksen periaate. Lisäksi tavoitteena on mahdollisimman laaja yhteistoiminta Savossa, Itä-Suomessa ja Suomen jääkiekkoliiton toiminta-alueella. Toiminnan avulla tarjotaan lapsille ja nuorille mahdollisuus harrastaa jääkiekkoa oman innostuksen mukaan eri tasoilla. Annetaan nuorille mahdollisuus harrastaa jääkiekkoa kilpatasolla (A-, B-, ja C-juniorit sekä naiset) hyvässä seurassa, joka pitää huolta omista pelaajistaan.

Juniori-KalPa toimii yhteistoiminnassa Kuopion kaupungin ja Siilinjärven kunnan kanssa pyrkien kaikessa toiminnassaan tukemaan nuorisotyöhön liittyviä hankkeita, joilla edistetään laajan liikunnallisen elämäntavan oppimista.

Juniori-KalPassa toimii vuosittain yli tuhat junioria ja toiminnan ohjaajaa. Toiminnassa on mukana myös vanhempia, eri yrityksiä ja yhteisöjä tukien toiminnallaan tärkeää nuorisotyötä, jossa liikunnalla ja kasvatuksella on tärkeä merkitys. Tavoitteiden saavuttamiseksi tarvitsemme kaiken saatavissa olevan tuen eri sidosryhmistä arvokkaan työmme tukemiseksi ja kehittämiseksi. Tärkeintä on vanhempien osallistuminen eri tavoin toimintaan ja lapsen harrastustoiminnan kannustamiseen.

Näiden tavoitteiden saavuttamiseksi olemme luoneet KalPalaisen toimintamallin, johon me kaikki voimme osaltamme vaikuttaa. KalPalainen nuori huolehtii oikeanlaisesta ruokavaliosta, riittävästä levosta, omasta terveydestään (ei harjoittele eikä pelaa sairaana), hygieniastaan, koulunkäynnistä ja omaa hyvät käytöstavat.

**Sitoutuminen ("Respect", "Fair Play")**
Sitoudut olemaan osa KalPa-yhteisöä ja olet ylpeä siitä, että kannat KalPa-logoa rinnassasi. Sitoudut noudattamaan seurasi tekemiä sääntöjä ja määräyksiä. Kunnioitat ihmisiä, joiden kanssa olet tekemisissä. Sitoudut seuran ja joukkueen tekemiin päätöksiin ja sopimuksiin.
Rehdit käytöstavat ja Fair Play toiminta auttavat toisia kunnioittamaan sinua.

**Luottamus**
Luotat joukkueen jokaiseen jäseneen ja tunnet olosi varmaksi osana KalPa-yhteisöä ja omaa joukkuettasi. Olet rehellinen ja pidät sanasi. Avoimuus on yhteisen luottamuksen perusta ja siksi myös reilu palautteen antaminen ja saaminen ovat osoitus luottamuksesta.

**Yhteistyö**
"Joukkue ei tarvitse tähteä vaan tähti joukkueen." Joukkueen yhteistyö on pitkäjänteistä eikä se kaadu yksittäisiin ongelmiin. Yhteen hiileen puhaltava joukkue toimii rakentavasti, kestää palautetta ja tekee töitä yhteisen päämäärän saavuttamiseksi. Yhteistyö merkitsee myös kunnioitusta kanssaihmisiä, erotuomareita, vastustajaa ja yhteistyökumppaneita kohtaan.

**Intohimo**
Olet motivoitunut harjoitteluun ja luot positiivisuutta toimintaympäristöösi. Tunnet aitoa halua tekemisiäsi kohtaan, et mene puolilla valoilla, etkä aidan matalimmasta kohdasta. Toimit omasta halustasi, et pakolla, nautit tekemisestäsi. Vanhemmat toimivat lajin parissa aidosti lapsien / nuorten ehdoilla.

**Maltti**
Olet valmis tekemään töitä pitkäjänteisesti, maltat mielesi myös paineen alaisena. Olet rehellisesti ylpeä vahvuuksistasi ja hyväksyt kehitettävät ominaisuudet. Teet kärsivällisesti töitä asioiden eteenpäin viemiseksi. Vanhempana autat lapsien ja nuorten kehitystä heidän ehdoillaan.

**Suvaitsevaisuus**
Todellinen suvaitsevaisuus on toisen ihmisen aitoa hyväksymistä ja arvostusta. Suvaitsevaisuuteen kuuluu ihmisarvon kunnioittamisen ja tasa-arvon periaatteet, olipa ihmisen ihonväri, puhekieli tai kansallisuus mikä tahansa. Kunnioitat jokaisen ihmisarvoa myös terveydentilaan, ikään tai sosiaalisen asemaan katsomatta.